
16.02.2016
Stagiu de practică pentru studenți din Republica Moldova 
Știre

În perioada 15-26.02.2016, Agenția Națională a Funcționarilor Publici (ANFP) coordonează stagiul de practică pentru 5 masteranzi ai Academiei de Administrare Publică din Republica Moldova (AAP).
Activitatea face parte din Planul de acțiuni pentru anul 2016 privind punerea în aplicare a Acordului de cooperare în domeniul managementului funcției publice și al funcționarilor publici încheiat între ANFP și AAP, în anul 2012.  Astfel, masteranzii își desfășoară stagiul de practică în cadrul ANFP, precum și în cadrul Instituției Prefectului Municipiul București și al Ministerului Fondurilor Europene.
Menționăm că participanții sunt masteranzi în anul II, în specializările: teoria și practica administrației publice, relații internaționale, drept constituțional și drept administrativ și management.

